Louise Weitzel

Louise Adeline Weitzel / Louise A. Weitzel (1862-1934) iss in Green Bay, Wisconsin gebore und waar en Herrnhuter. Ihre Familie iss zu Lititz, Pennsilfaani gezogge wann sie noch yung waar. 

Sie hot schtudiert an der Sunnyside Kollitsch unn an der Linden Hall Seminary.

 Gedichde 
 Bee
 Der Viert Tschulei
 Die Grummler
 Die Sunn scheint aryeds wo
 Mei Nochber hot en Reedio
 Nackich
 Vum Schiesse
 Siggaretts
 'S Wedder
 Was meent's 
 Wie zuvor
 Wu fehlt's 
 Zu schtarrick 

Die Grummler


En deel Leit grummle immerhie,
Sie grumble Daag un Nacht.
Uff Gut’s un Scheen’s in daere Welt
Gewwe sie gar kee Acht.

Im Summer iss es gans zu hees,
Im Winter gans zu kalt;
Die Yunge sin yo gans zu yung, 
Die Alde gans zu alt.

Wann’s reggert iss der Grund zu nass, 
Wann’s drucke, zu voll Schtaab; 
Im Winter sin die Beem zu darr, 
Im Summer zu voll Laab.

Die schmaerde Leit sin gans zu schmaert, 
Die dumme gans zu dumm; 
Die Schtrosse sin aa gans zu graad, 
Die Leens sin gans zu grumm.

‘S iss alles letz uff daere Welt, 
‘S macht niemand gaar nix recht; 
Die Mensche traevle schtarck zu Hell, 
‘S iss alles lass un schlecht.

So Mensche mache kee Mischteecks, 
Sie schtehne gans alle; 
Sie sehne annere Fehler, yuscht 
Ihr eegne duhn net seh. 

-- Louise A. Weitzel

 Sehe auch 
 Herrnhuter Brüdergemeine

Beweisunge

Abdeeling:Schreiwer
Abdeeling:Gebore 1862
Abdeeling:Gschtaerewe 1934
Abdeeling:Fraa